ཐོན་རྫས་སྤུས་ཚད་བདེ་འཇགས་ལྟ་སྐུལ་དོ་དམ་སེའེ་དུ།ལི་ཁེ་ཆང་གིས་ཐོན་རྫས་ཀྱི་སྤུས་ཚད་དང་ལྷག་པར་དུ་བྱིས་པའི་ཐོན་རྫས་ཚད་ལོན་ཚད་གནས་ཚུལ་སྐོར་བཀའ་འདྲི་གནང་བ་མ་ཟད།འཐབ་ས་དང་པོའི་ལྟ་སྐུལ་དོ་དམ་མི་སྣ་དང་བརྙན་མཐོང་སྤེལ་རེས་གནང་ནས།ཁོང་ཚོས་སྐབས་བསྟུན་གཉིས་དང་ཡོངས་བསྒྲགས་གཅིག་ཅེས་པའི་བྱ་ཐབས་བརྒྱུད་གཞུང་དྲང་ལྟ་སྐུལ་དོ་དམ་ལ་སྐུལ་འདེད་བཏང་བར་གདེང་འཇོག་གནང་ཡོད།ལི་ཁེ་ཆང་གིས།ཀྲུང་གོས་བཟོས་པ་དང་ཞབས་ཞུ་མཐོ་འབྲིང་ཕྱོགས་སུ་སྐྱོད་རྒྱུར།ངེས་པར་དུ་སྤུས་ཚད་ལ་བརྟེན་ནས་རྒྱལ་ཁ་ལེན་དགོས།དེ་ནི་སྲིད་གཞུང་ནས་ལྟ་སྐུལ་དོ་དམ་བྱེད་པའི་གཙོ་གནད་ཡིན་པ་དང་།ངེས་པར་དུ་ཐོན་རྫས་དང་ཞབས་ཞུའི་སྤུས་ཚད་བདེ་འཇགས་ལ་དམ་འཛིན་ནན་པོ་བྱེད་དགོས་ཞེས་གསུངས་ཡོད།